
VAIKŲ IR PAAUGLIŲ NUSIKALSTAMUMO PREVENCIJOS PROGRAMŲ RĖMIMO KONKURSO ORGANIZAVIMO LAZDIJŲ RAJONO SAVIVALDYBĖJE TVARKOS APRAŠAS

I. BENDROSIOS NUOSTATOS

1. Vaikų ir paauglių nusikalstamumo prevencijos programų rėmimo konkurso organizavimo Lazdijų rajono savivaldybėje tvarkos aprašas (toliau – Aprašas) nustato Vaikų ir paauglių nusikalstamumo prevencijos programų rėmimo (toliau – Programos) konkurso organizavimo, laimėjusių Programų finansavimo, įgyvendinimo, atsiskaitymo už gautų lėšų panaudojimą bei veiklos ir finansinės kontrolės ir jų vykdymo patikrinimo tvarką.
2. Programos remiamos konkurso būdu.
3. Konkurso tikslai:
3.1. organizuoti veiksmingas prevencijos priemones, apsaugančias vaikus nuo smurto, prievartos, išnaudojimo, užtikrinti saugią ir sveiką aplinką vaikams;
3.2. skatinti glaudesnį vietos bendruomenės, nevyriausybinių organizacijų, valstybės ir savivaldybių institucijų, įstaigų, įmonių, organizacijų bendradarbiavimą dirbant su socialiai ir pedagogiškai apleistais vaikais bei jų šeimomis;
3.3. skatinti vaikų ir paauglių užimtumą, jo įvairovę. 
3.4. plėtoti turiningą, aktyvų, kokybišką vaikų ir paauglių ugdymą laisvalaikiu.
4. Programos vykdomos vadovaujantis Lietuvos Respublikos įstatymais, Vyriausybės nutarimais, kitais teisės aktais ir šiuo Aprašu. 

II. PROGRAMŲ KONKURSO ORGANIZAVIMAS

5. Programų rėmimo konkursą organizuoja Lazdijų rajono savivaldybės administracija. Informacija apie konkursą skelbiama Lazdijų rajono savivaldybės internetiniame puslapyje. 
6. Programų paraiškas rengėjai teikia Lazdijų rajono savivaldybės administracijos Švietimo, kultūros ir sporto skyriui iki informaciniame pranešime nustatytos datos. 
7. Programų veikloje gali dalyvauti Lazdijų rajono savivaldybėje besimokantys vaikai.
8. Programų teikėjais ir vykdytojais gali būti tie, kurie: 
8.1. turi teisę vykdyti švietimo veiklą;
8.2. registruoti Švietimo ir mokslo institucijų registre. Registravimo tvarka pateikta adresu www.smir.smm.lt;
8.3. turi Programai įgyvendinti pritaikytas patalpas, įrangą, priemones;
8.4. užtikrina vaikui saugią ir sveiką ugdymo(si) aplinką teisės aktų nustatyta tvarka;
8.5. turi asmenis, pagal Lietuvos Respublikos švietimo įstatymą galinčius dirbti neformaliojo vaikų švietimo mokytojais: pedagogai; asmenys, įgiję aukštąjį išsilavinimą (aukštesnįjį, įgytą iki 2009 metų, ar specialųjį vidurinį, įgytą iki 1995 metų) ir per vienerius metus nuo darbo mokytoju pradžios švietimo ir mokslo ministro nustatyta tvarka išklausę pedagoginių ir psichologinių žinių kursą; asmenys, baigę profesinio mokymo programą, įgiję vidurinį išsilavinimą ir kvalifikaciją, turintys 3 metų darbo stažą ir švietimo ir mokslo ministro nustatyta tvarka išklausę pedagoginių ir psichologinių žinių kursą; asmenys, įgiję vidurinį išsilavinimą ir švietimo ir mokslo ministro nustatyta tvarka išklausę pedagoginių ir psichologinių žinių kursą.
9. Programą įgyvendinti gali ir laisvieji mokytojai, kurie:
9.1. turi atitikti reikalavimus, nustatytus Aprašo 8.5 papunktyje; 
9.2. teisės aktų nustatyta tvarka turi įsigyti verslo liudijimą ar individualios veiklos pažymą;
9.3. turi registruotis Švietimo ir mokslo institucijų registre ir užpildyti laisvojo mokytojo duomenų registravimo kortelę.
10. Vienas Programos teikėjas gali pateikti tik vieną paraišką.
11. Programų konkursui pateikiama:
11.1. užpildyta paraiškos forma (1 priedas);
11.2. laisvieji mokytojai pateikia verslo liudijimą ar individualios veiklos pažymą.
12. Programos paraišką galima pateikti dviem būdais:
12.1. programos paraiška teikiama susegta užklijuotame ir įstaigos antspaudu užantspauduotame voke su nuoroda „Vaikų ir paauglių nusikalstamumo prevencijos programų konkursui“ Lazdijų rajono savivaldybės administracijos Švietimo, kultūros ir sporto skyriui (Vilniaus g. 1, Lazdijai); 
12.2. programos paraiška teikiama pasirašyta elektroniniu parašu ir siunčiama elektroniniu paštu aukse.stirbiene@lazdijai.lt.
13. Konkursui pasibaigus, Programos negrąžinamos ir saugomos vienus metus.

III. PROGRAMŲ VERTINIMAS

14 Programas vertina Lazdijų rajono savivaldybės administracijos direktoriaus įsakymu sudaryta Vaikų ir paauglių nusikalstamumo prevencijos programų vertinimo komisija (toliau – Komisija).
15. Kiekviena Programa vertinama ne mažiau kaip trijų vertintojų pagal nustatytą formą ir vertinimo kriterijus (2 priedas). 
16. Programų vertintojai vadovaujasi šiuo Aprašu.
17. Programos turi atitikti šiuos vertinimo kriterijus:
17.1. atitiktis konkurso reikalavimams;
17.2. atitikimas projektinės paraiškos bendriesiems reikalavimams (programos pagrindimas; tikslų aiškumas, realumas; uždavinių konkretumas ir sąsaja su tikslu; metodų tinkamumas ir veiksmingumas; siektinų rezultatų konkretumas, sąsaja su numatytomis veiklomis, atitikimas tikslams; sėkmės kriterijų ir jų (į) vertinimo būdų numatymas; veiklų realumas, konkretumas ir nuoseklumas, atitikimas laukiamiems rezultatams; patirties sklaidos/informacijos viešinimo numatymas);
17.3. idėjos aktualumas / naujumas / patrauklumas; 
17.4. projekto naudingumas;
17.5. numatyti tinkami, aktyvūs, netradiciniai veiklos metodai ir priemonės, nukreiptos į dalyvių praktinių gebėjimų atskleidimą ar panaudojamą, iniciatyvumo, aktyvumo, kūrybiškumo skatinimą;
17.6. įgyvendinimo aplinkos tinkamumas;
17.7. sąmatos pagrindimas ir tikslingumas, atitikimas programoje numatytų priemonių įgyvendinimui.
18. Pirmenybė teikiama Programoms:
18.1. skatinančioms sveiką ir aktyvų gyvenimo būdą;
18.2. orientuotoms į smurto ir patyčių prevenciją;
18.3. skirtoms pilietinio aktyvumo skatinimui ir žmogiškųjų vertybių ugdymui;
18.4. skatinančioms glaudesnį vietos bendruomenės, nevyriausybinių organizacijų, valstybės ir savivaldybių institucijų, įstaigų, įmonių, organizacijų bendradarbiavimą dirbant su socialiai ir pedagogiškai apleistais vaikais bei jų šeimomis;
18.5. tęstinėms;
18.6. turinčioms kitų finansavimo šaltinių.
19. Finansavimui rekomenduojamos Programos, atitinkančios visus 17 punkte nurodytus kriterijus bei surinkusias daugiausiai prioritetų.
20. Paraiška nevertinama šiais atvejais:
20.1. jei Programos teikėjas neatitinka konkurso reikalavimų, nurodytų Aprašo 6–12 punktuose;
20.2. jei praėjusiais metais teikėjas laiku neatsiskaitė (vėlavo) už Programai skirtų lėšų panaudojimą ir Programos veiklą; 
20.3. jei praėjusiais metais iš Programos įgyvendinimo priežiūrą atlikusių asmenų ar kitų kontroliuojančių institucijų buvo gauta motyvuotų neigiamų atsiliepimų apie Programos vykdymą.

IV. PROGRAMŲ FINANSAVIMAS

21. Lazdijų rajono savivaldybės administracijos Švietimo, kultūros ir sporto skyrius, remdamasis Lazdijų rajono savivaldybės administracijos direktoriaus įsakymu sudarytos Komisijos įvertinimu, parengia Lazdijų rajono savivaldybės administracijos direktoriaus įsakymą dėl lėšų paskirstymo Programoms. 
22. Lazdijų rajono savivaldybės administracijos direktorius su organizacijomis ar kitais teikėjais, kuriems Lazdijų rajono savivaldybės administracijos direktoriaus įsakymu yra skiriamos lėšos, pasirašo Finansavimo iš Lazdijų rajono savivaldybės biudžeto programų sutartį, kurios forma patvirtinta Lazdijų rajono savivaldybės administracijos direktoriaus 2015 m. liepos 13 d. įsakymo Nr. 10V-465 „Dėl finansavimo iš Lazdijų rajono savivaldybės biudžeto programų sutarties projekto ir paraiškos gauti lėšų iš Lazdijų rajono savivaldybės biudžeto programų formos patvirtinimo” 1.1 papunkčiu. 
23. Programos vykdytojas prie sutarties prideda Programos sąmatas, parengtas pagal Lietuvos Respublikos finansų ministro įsakymu patvirtintas formas.
24. Lėšos skiriamos kiekvienam ketvirčiui pagal patvirtintą sąmatą (Lietuvos Respublikos finansų ministro įsakymu patvirtintą Programos sąmatos formą), kuri yra neatskiriama sutarties dalis.
25. Lėšos turi būti naudojamos tik pagal sąmatą sutartyje nurodytai veiklai vykdyti. Vykdant Programas, sąmatose galima numatyti išlaidas prekėms ir paslaugoms, tiesiogiai susijusioms su Programos įgyvendinimu. 
26. Programų lėšos negali būti skiriamos pastatų rekonstrukcijai, statybai, patalpų eksploatacijai, remontui, patalpų ir įrangos nuomai ar išperkamajai nuomai (išskyrus trumpalaikę įrangos nuomą renginio metu) bei išlaikymui, įsiskolinimams dengti ar investiciniams projektams finansuoti, taip pat baldams, transporto priemonėms, kompiuterinei, medicininei įrangai ir kitam inventoriui, kuris nenusidėvi per vienus metus, įsigyti bei Programos parengimo išlaidoms ir darbo užmokesčiui.
27. Programos vadovas ir vykdytojai bei Programą vykdančios institucijos vadovas teisės aktų nustatyta tvarka turi užtikrinti tinkamą Programai skirtų lėšų panaudojimą. Už skirtų tikslinių lėšų naudojimą ne pagal paskirtį Programos vadovas ir vykdytojai bei Projektą vykdančios institucijos vadovas atsako teisės aktų nustatyta tvarka.


VI. ATSISKAITYMAS UŽ GAUTŲ LĖŠŲ PANAUDOJIMĄ, ATSAKOMYBĖ IR PROGRAMŲ PRIEŽIŪRA

28. Programų vykdytojai iki kiekvieno einamojo ketvirčio pabaigos, bet ne vėliau kaip iki to ketvirčio paskutinės darbo dienos Lazdijų rajono savivaldybės administracijos Buhalterinės apskaitos skyriui pateikia biudžeto išlaidų sąmatos įvykdymo ataskaitą pagal formą Nr. 2, patvirtintą Lietuvos Respublikos finansų ministro.
29. Programų vykdytojai grąžina Lazdijų rajono savivaldybės administracijai Programoms skirtas ir nepanaudotas lėšas iki einamųjų metų gruodžio 5 dienos.
30. Programų vykdytojai įstatymų nustatyta tvarka atsako už Programose dalyvaujančių vaikų saugumą, sveikatos priežiūrą, higienos sąlygas ir veiklos organizavimo kokybę bei skirtų lėšų tinkamą naudojimą.
31. Programų įgyvendinimo priežiūrą vykdo Lazdijų rajono savivaldybės administracijos Švietimo, kultūros ir sporto skyrius.
                                   ______________________________













Vaikų ir paauglių nusikalstamumo prevencijos programų rėmimo konkurso organizavimo Lazdijų rajono savivaldybėje tvarkos aprašo
1 priedas

VAIKŲ IR PAAUGLIŲ NUSIKALSTAMUMO PREVENCIJOS PROGRAMŲ RĖMIMO KONKURSO PARAIŠKA
(Vaikų ir paauglių nusikalstamumo prevencijos programų rėmimo konkurso paraiškos forma)

	1. Įstaigos / organizacijos pavadinimas

	Adresas, telefonas, elektroninis paštas



	2. Programos pavadinimas



	3. Programos vadovas

	Pareigos, vardas ir pavardė 

	Telefonas

	Elektroninis paštas



	4. Programos vykdymo laikas 

	



	5. Programos vykdymo vieta (adresas)



	6. Dalyviai 

	



	7. Programos partneriai

	



	8. Vaikų ir paauglių nusikalstamumo prevencijos programos veiklos programa (detali veiklos programa)

	



	9. Programai įgyvendinti reikalingos lėšos



	10. Detali Vaikų ir paauglių nusikalstamumo prevencijos stovyklos programos sąmata



	Eil. Nr.
	Išlaidų pavadinimas
	Kiekis 
	Kaina 
	Prekių paskirtis
	Iš Lazdijų rajono savivaldybės administracijos programai įgyvendinti prašoma lėšų suma
	Lėšos, gaunamos iš kitų šaltinių 

	
	
	
	
	
	
	



____________________		 _______________                 	          _______________
(pareigos)		                                 (parašas)                    			(vardas, pavardė) 
A.V.

Data

Vaikų ir paauglių nusikalstamumo prevencijos programų rėmimo konkurso organizavimo Lazdijų rajono savivaldybėje tvarkos aprašo     
2 priedas
	Eil. Nr.
	Registracijos Nr.
	Organizacijos pavadinimas
	Programos pavadinimas
	Atitikimas Vaikų ir paauglių nusikalstamumo prevencijos programų rėmimo konkurso organizavimo tvarkos aprašo punktams
	Pastabos

	
	
	
	
	9
	10
	12
	13
	18
	19
	

	
	
	
	
	
	
	
	
	
	
	

	
	
	
	
	
	
	
	
	
	
	


 VAIKŲ IR PAAUGLIŲ NUSIKALSTAMUMO PREVENCIJOS PROGRAMŲ VERTINIMO LENTELĖ

	Eil. Nr.
	Vertinimo kriterijai
	Taip
	Ne
	Iš dalies/pastabos

	1.
	Programos atitikimas projektinės paraiškos bendriesiems reikalavimams 
	
	
	

	2.
	Programos idėjos aktualumas/naujumas/patrauklumas; programos naudingumas
	
	
	

	3.
	Programoje numatyti aktyvūs, netradiciniai veiklos metodai ir priemonės, nukreiptos į dalyvių praktinių gebėjimų atskleidimą ar panaudojamą, iniciatyvos, kūrybiškumo skatinimą 
	
	
	

	4.
	Priemonių įgyvendinimo aplinkos tinkamumas
	
	
	

	5.
	Programos sąmatos pagrindimas ir tikslingumas, atitikimas programoje numatytų priemonių įgyvendinimui
	
	
	

	6.
	Programos atitiktis konkurso prioritetams
	
	
	

	7. 
	Programa tęstinė
	
	
	

	8.
	Turi kitų finansavimo šaltinių
	
	
	

	9.
	Kiti privalumai, nusakantys programos išskirtinumą (įrašyti, kokie)
	
	
	

	Pastabos:

	Vertintojo išvada (pabraukti reikiamą: finansuoti, dalinai finansuoti, nefinansuoti); reikalui esant, pasiūlymai dėl programos tikslinimo; rekomenduojama skirti suma ar/ir siūlymai dėl išlaidų lėšų perskirstymo




Vaikų ir paauglių nusikalstamumo prevencijos programų konkurso vertinimo komisijos nariai (vardas, pavardė, parašas):

